CELEX: 62010CN0523
Language: fi
Date: 2010-11-10 00:00:00
Title: Asia C-523/10: Ennakkoratkaisupyyntö, jonka Oberster Gerichtshof (Itävalta) on esittänyt 10.11.2010 — Wintersteiger AG v. Products 4U Sondermaschinenbau GmbH

29.1.2011   
            
            
               FI
            
            
               Euroopan unionin virallinen lehti
            
            
               C 30/19
            
         Ennakkoratkaisupyyntö, jonka Oberster Gerichtshof (Itävalta) on esittänyt 10.11.2010 — Wintersteiger AG v. Products 4U Sondermaschinenbau GmbH
   (Asia C-523/10)
   ()
   2011/C 30/32
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Gerichtshof
   
      Pääasian asianosaiset
   
   
      Kantaja: Wintersteiger AG
   
      Vastaaja: Products 4U Sondermaschinenbau GmbH
   
      Ennakkoratkaisukysymykset
   
   
               1)
            
            
               Onko asetuksen (EY) N:o 44/2001 (1) (jäljempänä Bryssel I -asetus) 5 artiklan 3 kohdan ilmausta ”paikkakunta, missä vahinko sattui tai saattaa sattua” tulkittava siinä tapauksessa, että toisessa jäsenvaltiossa asuva henkilö on väitetysti loukannut tuomioistuinvaltiossa rekisteröityä tavaramerkkiä käyttämällä tämän tavaramerkin kanssa identtistä AdWord-avainsanaa Internet-hakukoneessa, jonka palveluja tarjotaan maakohtaista aluetunnusta käyttäen erilaisilla verkkosivuilla, siten, että
               
                           1.1.
                        
                        
                           tuomioistuin on toimivaltainen vain siinä tapauksessa, että avainsanaa käytetään sillä hakukoneen verkkosivulla, jonka aluetunnus on sama kuin tuomioistuinvaltion tunnus;
                        
                     
                           1.2
                        
                        
                           tuomioistuin on toimivaltainen jo sen vuoksi, että hakukoneen verkkosivua, jolla avainsanaa käytetään, voidaan katsella tuomioistuinvaltiosta käsin;
                        
                     
                           1.3
                        
                        
                           tuomioistuimen toimivalta riippuu siitä, täyttyvätkö verkkosivun katselua koskevan mahdollisuuden lisäksi myös jotkut muut edellytykset?
                        
                     
         
               2)
            
            
               Jos kysymykseen 1.3. vastataan myöntävästi:
               Mitä kriteerejä on käytettävä sen määrittämisessä, onko tuomioistuin toimivaltainen Bryssel I -asetuksen 5 artiklan 3 kohdan nojalla, jos tuomioistuinvaltiossa rekisteröityä tavaramerkkiä käytetään Adword-avainsanana muulla kuin tuomioistuinvaltion maakohtaisella aluetunnuksella tarjotulla hakukoneen verkkosivulla?
            
         
      (1)  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annettu neuvoston asetus (EY) N:o 44/2001 (EYVL 2001, L 12, s. 1)